ผู้ว่าฯ อ่างทอง เปิดเวทีประชาคมการขับเคลื่อนการพัฒนาประเทศตามโครงการ ” ไทยนิยม ยั่งยืน”
วันนี้ (21 ก.พ.61) ที่บริเวณหาดเจ้าพระยา หมู่ที่ 1 ตำบลราชสถิต อำเภอไชโย จังหวัดอ่างทอง นายวีร์รวุทธ์ ปุตระเศรณี ผู้ว่าราชการจังหวัดอ่างทอง เปิดเวทีประชาคม การขับเคลื่อนการพัฒนาประเทศตามโครงการ ” ไทยนิยม ยั่งยืน” พร้อมกับจังหวัดอื่นทั่วประเทศ ซึ่งจังหวัดอ่างทอง มีทีมการขับเคลื่อนการพัฒนาประเทศตามโครงการไทยนิยมระดับตำบล ทั้งหมด 73 ทีม ซึ่งแต่ละทีมจะลงพื้นที่จัดเวทีประชาคมหมู่บ้าน เพื่อขับเคลื่อนการพัฒนาประเทศตามโครงการไทยนิยมในระดับตำบล หมู่บ้าน โดยจะใช้เวลาในการลงพื้นที่ จำนวน 4 ครั้ง มีเป้าหมายหมู่บ้านชุมชนในจังหวัดอ่างทอง จำนวน 513 หมู่บ้านกับอีก 22 ชุมชน ในการช่วยพัฒนาคนในพื้นที่ให้มีรายได้เพิ่มขึ้นและพัฒนาหมู่บ้าน ชุมชน จำนวน 46,000 คน ให้เกิดความอยู่ดีมีสุขของประชาชนอย่างยั่งยืนต่อไป